钦定古今图书集成/明伦汇编/官常典/第277卷 > 《范镇加修撰制》前人
## 钦定古今图书集成/明伦汇编/官常典/第277卷 > 《范镇加修撰制》前人

昔周人藏上古之书以为大训，而孔子曰：“《春秋》，天子
之事也。”盖夫讨论一代之善恶，而撰次之以法度之
章。非夫通儒达才，有识足以知先王，不欺足以信后
世，则孰能托《尚书》《春秋》之义，勒成大典，而称吾属任
之指乎？以尔具官范镇，有该通之才，有纯洁之操。辩
论深博，溢于文辞。论思禁林，时议惟允。则夫按善恶
“见闻之实，断是非去取之疑，人之所难，宜以命尔。尔
其精思熟考，自勉以古之良史，而毋袭近世比事属
辞之失，使来者无所考稽焉。”